Departament de Benestar i Família
Intensitat de suport dels serveis d'acolliment residencial per a persones amb discapacitat
Dret als serveis d'acolliment residencial amb suport extens o suport generalitzat
Accés als serveis d'acolliment residencial amb suport intermitent o suport limitat
Procediment d'accés i assignació de la prestació dels serveis d'acolliment residencial
Condicions funcionals i materials dels serveis d'acolliment residencial
Xarxa Bàsica de Serveis Socials de Responsabilitat Pública
Actuacions complementàries als serveis d'acolliment residencial
Valoració per a la determinació de l'accés als serveis d'acolliment residencial per a persones amb discapacitat
Serveis d'acolliment residencial per a persones amb discapacitat física
Serveis d'acolliment residencial per a persones amb discapacitat intel·lectual
Condicions materials per a la prestació dels serveis d'acolliment residencial per a persones amb discapacitat física.
Condicions materials per a la prestació dels serveis d'acolliment residencial per a persones amb discapacitat intel·lectual
El Decret 271/2003, de 4 de novembre, dels serveis d'acolliment residencial per a persones amb discapacitat, va regular per primera vegada les condicions materials i funcionals de prestació d'aquests serveis i va fixar, també, l'eina per a la valoració de les persones i per catalogar-ne la intensitat del suport.
Aquesta regulació va definir i establir un tipus d'estructura d'habitatges i residències, i les condicions dels serveis de suport que s'han de donar, de manera que s'orientés l'actuació planificadora del sector del serveis socials en l'àmbit de les persones amb discapacitats, sobre la base de l'actual concepció de la discapacitat, al nou model d'atenció que s'estableix i a la cooperació entre l'Administració i la societat civil.
El marc normatiu específic en què es va inscriure la regulació esmentada, és el Decret legislatiu 17/1994, de 16 de novembre, com a norma bàsica en matèria de serveis socials a Catalunya i, també, el marc general que determina tant la Constitució com l'Estatut d'autonomia, que estableixen l'obligació dels poders públics a la protecció dels drets de les persones amb discapacitat i l'afavoriment del seu desenvolupament personal i la seva inclusió social.
D'altra banda, també dins d'aquest marc, s'ha de fer esment de la Llei 18/2003, de 4 de juliol, de suport a les famílies, dins el conjunt d'actuacions que promou per tal que aquestes puguin assumir, amb qualitat de vida, les seves responsabilitats, estableix en el capítol III del títol V, les mesures destinades a les famílies amb persones en situació de dependència, que inclou els principis informadors de la política i les mesures concretes que han de dur a terme les administracions públiques en aquest àmbit, definint la dependència com l'estat en que es troben les persones que per alguna discapacitat necessiten l'ajuda d'una altra persona per dur a terme les activitats bàsiques de la vida diària.
Això no obstant, l'aplicació del Decret 271/2003, de 4 de novembre, ha posat de manifest la necessitat de modificar-ne determinats aspectes com ara les eines de valoració de la discapacitat; una millor definició dels i de les professionals d'atenció directa així com de l'actuació que han de dur a terme per assolir una major eficiència en tot el procés de l'acolliment residencial i, finalment, la delimitació més precisa del conjunt de condicions materials i funcionals dels equipaments.
Una de les modificacions essencials necessàries, com s'ha dit, és la de l'instrument per a la valoració de les habilitats adaptatives generals de les múltiples àrees de la persona amb discapacitat intel·lectual, amb la utilització d'una eina validada i coneguda en la seva aplicació, que mesuri adequadament el nivell i tipus de suport que requereixen les persones amb discapacitat usuàries dels serveis d'acolliment residencial.
S'utilitzarà l'Inventari per a la Planificació de Serveis i Programació Individual.ICAP., que és un registre estructurat d'informació rellevant de la persona (destresa motora, les destreses socials i comunicatives, les destreses en la vida personal, en la vida en comunitat, i permet avaluar els problemes de la conducta); a més de dos índex anomenats Puntuació de servei de l'ICAP i Nivell de servei de l'ICAP, que estimen el grau d'atenció, cura, supervisió o intervenció que la persona requereix.
Per a la valoració de les persones amb discapacitat física i la catalogació del suports segons el nivell d'autonomia, discapacitat i dependència en relació a les activitats de la vida diària, les activitats de l'entorn de la persona susceptibles de suport i la necessitat de tercers per a la seva realització, l'instrument que s'utilitzarà serà el Barem de 3a persona.
Aquest barem és el fixat pel Real decret 1971/1999 de 23 de desembre, de procediment per al reconeixement, declaració i qualificació del grau de minusvalidesa, i el Real decret 1169/2003, de 12 de setembre, pel qual es modifica l'annex 1 del Real decret 1971/1999, de 23 de desembre.
Les àrees de valoració que contempla el Barem de 3a persona són: el desplaçament, la cura de sí mateix (llit, higiene, alimentació), la comunicació, altres activitats manipulatives, atencions especials que es requereix, i l'adaptació personal i social (convivència, autoprotecció, conducta social i autosuficiència psíquica).
Els trastorns de conducta que presentin les persones amb discapacitat intel·lectual o física, estan considerats en el seu grau, freqüència i gravetat a l'Inventari per a la Planificació de Serveis i Programació Individual.ICAP. i també en el Barem de tercera persona, tal com es contemplen a ambdós instruments.
Pel que fa a les condicions funcionals, s'explicita la plantilla dels i de les professionals d'atenció directa i la seva dedicació vers als usuaris dels serveis residencials que requereixen suport extens i generalitzat.
Quant a les condicions materials, es fixen els requisits estructurals per tal d'ajustar-los a les possibilitats actuals d'adquisició, compra, lloguer, construcció d'habitatges i equipaments residencials.
S'estableixen les condicions mínimes més assequibles, alhora que es mantenen i es garanteixen la qualitat, la dignitat, la privadesa i els espais necessaris per a les persones amb discapacitat, mentre que també s'afavoreixen el procés d'integració familiar i comunitària, així com el compliment de la normativa en matèria de barreres arquitectòniques i accessibilitat.
La regulació actual d'aquests serveis ve determinada pel Decret 284/1996, de 23 de juliol, de regulació del Sistema Català de Serveis Socials, amb la posterior modificació pel Decret 176/2000, de 15 de maig, que preveu dos tipologies de serveis d'acolliment: els habitatges amb serveis comuns per a persones amb disminució i els serveis de centres residencials per a persones amb disminució, el contingut dels quals ha estat definit i modificat pel Decret 271/2003, de 4 de novembre, del qual ara se'n fa una nova redacció.
Amb la nova definició d'aquests serveis l'Administració ha de garantir la qualitat de l'atenció i el seu finançament, així com l'accés als serveis, la continuïtat en el procés d'atenció, l'equitat i l'equilibri territorial.
És en aquest sentit que es fa necessari determinar els requeriments per a l'acreditació dels serveis finançats amb fons públics, així com determinar un sistema unificat de valoració i accés als serveis d'acolliment residencial amb finançament públic.
El text ha estat informat pel Consell General de Serveis Socials i la Comissió de Govern Local i sotmès a informació pública mitjançant Edicte de 24 de gener de 2006 (DOGC núm. 4574, de 16.2.2006).
Per tant, d'acord amb l'informe de la Comissió Jurídica Assessora, a proposta de la consellera de Benestar i Família, en ús de les facultats que m'atorga la normativa vigent i d'acord amb el Govern,
3.1 Els serveis d'acolliment residencial adreçats a les persones amb discapacitat, física o intel·lectual, es prestaran de manera personalitzada i amb diferent intensitat de suport en l'atenció a la necessitat de la persona, per tal d'afavorir la seva independència en l'entorn social.
3.2 Les intensitats de suport són:
a) Suport intermitent: és el que es presta de manera esporàdica o episòdica, que es proporciona quan es necessita.
b) Suport limitat: és el que es presta ocasionalment de manera continuada, durant un període de temps limitat, amb una freqüència regular, i en alguns entorns de la vida de la persona (llar, treball, escola, vida comunitària, etc.).
c) Suport extens: és el que es presta de manera continuada, sense límit de temps, amb una freqüència regular o alta, i que afecta a algunes situacions de la vida de la persona amb discapacitat (llar, treball, escola, vida comunitària, etc.).
La persona depèn en determinades situacions de tercers.
d) Suport generalitzat: és el que es presta de manera continuada, possiblement per a tota la vida de la persona amb discapacitat, amb una alta freqüència i intensitat.
Afecta totes o quasi totes les situacions de vida de la persona.
3.3 Les condicions en què s'han de prestar els serveis d'acolliment residencial per a persones amb discapacitat són les que preveu l'article 7.
3.4 Els establiments on es prestin els serveis d'acolliment residencial per a persones amb discapacitat podran proveir les diferents intensitats de suport sempre que compleixin les condicions funcionals i materials requerides per cadascuna d'aquestes.
4.1 S'estableix el dret de la persona amb discapacitat al servei d'acolliment residencial si requereix suport extens o suport generalitzat.
4.2 Per gaudir d'aquest dret és necessari que la persona usuària resideixi a Catalunya i tingui reconeguda la necessitat d'aquests suports, extens o generalitzat, sobre la base del resultat de l'aplicació de l'Inventari per a la Planificació de Serveis (ICAP) per a persones amb discapacitat intel·lectual, i en base al resultat de l'aplicació del Barem de 3a persona per a persones amb discapacitat física, d'acord amb la valoració fixada a l'annex 1 d'aquest Decret.
4.3 Aquest servei està subjecte a contraprestació, en aplicació de la normativa aplicable en aquesta matèria.
5.1 L'accés als serveis d'acolliment residencial per a persones amb discapacitat física o intel·lectual de la Xarxa Bàsica de Serveis Socials de Responsabilitat Pública, es prioritzarà en funció de criteris prevalents, si requereixen suport intermitent o suport limitat.
5.2 Es consideren criteris prevalents als efectes de l'indicat en el punt anterior; l'estat de necessitat de la persona usuària, l'entorn familiar i la capacitat econòmica.
5.3 Aquest servei està subjecte a contraprestació, en aplicació de la normativa vigent en aquesta matèria.
El procediment d'accés i l'assignació de la prestació dels serveis d'acolliment residencial propis de l'Institut Català d'Assistència i Serveis Socials i dels privats subvencionats, s'efectuarà pels òrgans següents:
6.1 La valoració de l'estat de necessitat correspon als serveis de valoració i orientació dels centres d'atenció a persones amb disminució de la zona que territorialment correspongui.
Les resolucions dictades en els procediments d'accés i assignació de la prestació dels serveis d'acolliment residencial poden ser impugnades davant la jurisdicció contenciosa administrativa, un cop exhaurida la via administrativa.
6.2 El procediment per al reconeixement del grau de disminució és independent de l'establert en el punt anterior.
Les resolucions dictades en aquest procediment poden ser impugnades davant la jurisdiccional social, prèvia reclamació per via administrativa.
7.1 La prestació dels serveis d'acolliment residencial per a persones amb discapacitat, d'acord amb la intensitat de suport requerit, ha d'oferir els serveis de caràcter bàsic i opcional i han de comptar amb el personal necessari descrits a l'annex 2 de condicions funcionals d'aquest Decret.
7.2 Els establiments on es prestin els serveis, han de disposar de les condicions materials definides, en cada cas, a l'annex 3 d'aquest Decret.
.1 Els habitatges amb serveis comuns per a persones amb disminució i els serveis de centres residencials per a persones amb disminució de la Xarxa Bàsica de Serveis Socials de Responsabilitat Pública inscrits en el registre d'entitats, serveis i establiments socials, s'han d'adaptar als requeriments funcionals establerts en aquest Decret per adaptar-los a la intensitat de suport fixada sense necessitat de nova autorització administrativa.
.2 Els serveis d'acolliment residencial per a persones amb discapacitat que tinguin necessitat de suport extens i generalitzat, disposaran de dos mesos des de l'entrada en vigor d'aquest Decret per adaptar els requisits de personal previstos a les condicions funcionals de l'article 7.1 i l'annex 2 d'aquest Decret.
Els serveis d'acolliment residencial per a persones amb discapacitat que tinguin necessitat de suport intermitent o limitat, per tal d'avançar en la concreció del model d'atenció diürna vinculada a l'acolliment residencial, disposaran fins el 31 desembre de 2006 per adaptar els requeriments de personal previstos a les condicions funcionals de l'article 7.1 i l'annex 2 d'aquest Decret, en el punt 1.1.1 per a persones amb discapacitat física amb necessitat de suport intermitent i limitat, i en el punt 2.1.1, per a persones amb discapacitat intel·lectual amb necessitats de suport intermitent i limitat.
.3 Les condicions materials que estableix l'article 7.2 d'aquest Decret afecten als serveis que s'inscriguin en el registre d'entitats, serveis i establiments socials amb projecte visat amb posterioritat a la seva entrada en vigor.
.4 Hauran de complir les condicions materials previstes en aquest Decret, els establiments d'acolliment residencial inscrits en el Registre d'Entitats, Serveis i Establiments Socials amb motiu d'actuacions d'obra nova i gran rehabilitació, així com en els supòsits d'ampliació de places, sempre que representi un increment de places superior a un 20% de la capacitat registrada abans de l'entrada en vigor d'aquest Decret.
En qualsevol cas d'ampliació, la capacitat màxima dels habitatges amb serveis comuns serà de 24 places, i en el cas dels serveis de centres residencials, de 60 places.
.1 Es deroga el Decret 271/2003, de 4 de novembre, dels serveis d'acolliment residencial per a persones amb discapacitat.
.2 Així mateix es deroguen totes les disposicions d'igual o d'inferior rang que s'oposin al previst en aquest Decret.
.1 Es modifica el contingut de l'epígraf 2.2.4 Habitatges amb serveis comuns per a persones amb disminució, i de l'epígraf 2.2.8 Serveis de centres residencials per a persones amb disminució, de la tipologia dels serveis socials del Sistema Català de Serveis Socials de l'annex del Decret 284/1996, de 23 de juliol, de regulació del Sistema Català de Serveis Socials, el qual s'adapta a les previsions d'aquest Decret.
L'epígraf 2.2.4 queda modificat pel contingut dels serveis d'acolliment residencial que requereixen suport intermitent o limitat.
L'epígraf 2.2.8 queda modificat pel contingut dels serveis d'acolliment residencial que requereixen suport extens o generalitzat.
.2 El Departament de Benestar i Família establirà les mesures de finançament necessàries per tal de poder fer efectives les previsions d'aquest Decret.
.3 Aquest Decret entrarà en vigor l'endemà de la seva publicació al DOGC.
1 Per a la valoració dels suports de les persones amb discapacitat intel·lectual que demanen accedir als serveis d'acolliment residencial, els/les psicòlegs/òlogues dels serveis de valoració dels Centres d'Atenció a Disminuïts, aplicaran l'Inventari per a la Planificació de Serveis i Programació Individual.ICAP. adaptació espanyola de l'Institut de Ciències de l'Educació de la Universitat de Deusto.
Aquest inventari es pot consultar a la pàgina web del Departament de Benestar i Família següent http://www.gencat.net/benestar/icap.
La informació descriptiva de la persona, categoria diagnòstica (diagnòstic principal i els altres diagnòstics), les seves limitacions funcionals i l'assistència necessària (CI, visió, audició, freqüència de crisis epilèptiques, salut, atenció d'infermeria o metge, tractament farmacològic, limitacions braç/mà, desplaçament, ajudes per a la mobilitat).
La Conducta adaptativa: les destreses motrius, les destreses socials i comunicatives, les destreses de la vida personal, les destreses de la vida en comunitat (cada àrea consta de 19 a 21 ítems, cada un amb quatre nivells de resposta).
Les Conductes problema en 8 categories: els comportaments autolesius; la heteroagressivitat; la destrucció d'objectes; la conducta disruptiva; els hàbits atípics i repetitius; la conducta social ofensiva; el retraïment o falta d'atenció; les conductes no col·laboradores (cada categoria consta de 5 nivells de freqüència i 5 nivells de gravetat).
El resultat de la puntuació de la Conducta adaptativa i de les Conductes problema es combinen mitjançant una fórmula, establerta per l'inventari, i s'obté la puntuació del nivells de servei de l'ICAP.
1.1 Aquests nivells de servei es relacionaran amb els nivells de suport de la manera següent:
Limitada atenció a la persona i/o seguiment periòdic.
Periòdica atenció a la persona i/o supervisió freqüent.
1.1.3 Suport intermitent o limitat que requereixin una especial atenció per problemes de salut mental, comportament, o envelliment:
En aquest grup, el trastorn mental o de conducta haurà de constar com a tal al reconeixement de disminució amb diagnòstic específic i tenir un grau de discapacitat per aquest concepte igual o superior al 25%.
En referència al procés d'envelliment, caldrà presentar un informe mèdic que ho justifiqui i haurà de complir al menys, un dels següents criteris del Barem de 3a persona:
Tenir 9 o més punts de l'apartat B.
Tenir entre 10 i 14 punts (exclòs apartat F).
Intensa atenció a la persona i/o constant supervisió.
1.1.6 Suport generalitzat per a persones amb problemes de salut o de salut mentals afegits:
En aquest grup, els problemes de salut hauran de constar com a tal en el reconeixement de disminució amb diagnòstic específic, i la persona ha de necessitar tractament especialitzat i suport continuat per aquests problemes de salut física.
El trastorn mental o de comportament haurà de constar com a tal en el reconeixement de disminució amb diagnòstic específic, i presentar, al Perfil de problemes de conducta de l'ICAP, una puntuació general de molt greu: -45 a -70.
.2 Per a la valoració dels suports de les persones amb discapacitat física que demanen accedir als serveis d'acolliment residencial, els metges i les metgesses del serveis de valoració dels Centres d'Atenció a Disminuïts aplicaran el Barem de 3a persona establert a l'annex 2 del Real decret 197/1999 de 23 de desembre, de procediment per al reconeixement, declaració i qualificació del grau de minusvalidesa.
Barem per determinar la necessitat d'assistència d'una tercera persona
Quan el sol·licitant es trobi inclòs en alguna de les situacions descrites en aquest apartat s'assenyalarà "Sí" a la casella corresponent, i s'obtindrà la puntuació que aparegui en la casella esmentada com el total de l'apartat A.
Es mou però necessita que el/la guiïn
o que l'ajudi una altra persona
En els apartats B, C, D i E següents, es puntuen totes i cadascuna de les accions i situacions que figuren en el barem, de manera que el total s'obté sumant les puntuacions que el sol·licitant hagi assolit.
Es considerarà cada acció de cap a cap. Si pot realitzar l'acció no puntuarà.
En el cas que no pugui realitzar-la totalment o parcial es considerarà com a "No pot", i s'obtindran els punts que figuren en el requadre corresponent.
(les sabates, les mitges, els mitjons)
3.4 Rentar-se els peus, fer la higiene
3.5 Altres activitats d'higiene personal
4.1 Subjectar i manejar coberts
Fer ús del lavabo: es consideren aquelles dificultats derivades de problemes de desplaçament, sedestació, etc. En queden excloses les dificultats originades per la falta de control d'esfínters.
Alimentació: s'exclouen dificultats com ara: problemes de masticació, disfàgia, etc.
Obtenir ajuda en una urgència: es tindran en compte les dificultats de desplaçament, així com els problemes per a la comunicació derivats de deficiències mentals i sensorials.
D) Altres activitats dins de la casa
Seguretat i accés (manejar baldons,
especials que reuneixin l'ajuda
d'una altra persona per a la seva
utilització (dialitzador, oxigen,
tendència d'hemorràgies, crisis
En el següent apartat es puntuarà només, una de les possibles alternatives de cada subapartat 1, 2, 3 i 4.
La puntuació total de l'apartat F resulta de la suma de les puntuacions de cada subapartat, i té com a sostre màxim 10 punts.
1.1 Incapacitat total o greu dificultat
per mantenir relacions interpersonals,
fins i tot amb els més pròxims.
Té dificultats per mantenir relacions
2.1 Necessita una protecció absoluta
i una cura constant per no patir danys
contínua i una supervisió intermitent
3.1 Incapacitat total o greu dificulta
intel·lectual per conèixer, assumir
o complir les normes habituals de vivència
en el coneixement de les normes
i els usos, però no n'és responsable
i ambients de caràcter restringit.
dificultat intel·lectual per organitzar-se
la rutina quotidiana i fer front a situacions
a situacions o problemes no habituals.
Es considerarà la necessitat d'assistència d'una tercera persona sempre que s'obtingui en el present barem un mínim de 15 punts.
2.1 Els resultats obtinguts de les puntuacions d'aquest barem, es relacionaran amb els nivells de suport de la següent manera:
a) Tenir 1 i 9 punts (exclòs apartat F).
b) Si els 9 punts són de l'apartat B, es podrà considerar el suport limitat.
c) Si té entre 9 i 14 punts, inclòs apartat F, es podrà considerar el suport limitat.
El suport intermitent fa referència a la necessitat de tercera persona per a les activitats de la vida diària en moments puntuals, i a la necessitat de suport intermitent per a l'inici d'activitats socials noves i per a variacions en les rutines.
a) Tenir 9 punts de l'apartat B.
b) Tenir entre 10 i 14 punts (exclòs apartat F).
c) Si té 15 punts o més, inclòs apartat F, es podrà considerar el suport extens.
El suport limitat fa referència a la necessitat de tercera persona per a les activitats de la vida diària en moments puntuals, i a la necessitat de suport limitat per a l'inici d'activitats socials noves (participació comunitària, ús de recursos i instal·lacions públiques) i per a variacions en les rutines.
a) Tenir entre 15 i 25 punts (exclòs apartat F).
b) Si té entre 15 i 25 punts, i 5 punts o més són de l'apartat F, es podrà considerar el suport generalitzat.
El suport extens fa referència a la necessitat de tercera persona per a les activitats de la vida diària, i a la necessitat de suport continuat per a la majoria de les activitats externes al servei residencial.
Però, presenta necessitat de suport limitat en els aspectes de salut física i/o mental.
El suport generalitzat fa referència a la necessitat de tercera persona per a les AVD, i a més, a la necessitat de tractament especialitzat i de suport continuat per als problemes de salut física, i/o a la necessitat de tractament especialitzat per als problemes de salut mental (emocionals, conductuals, relacionats amb l'entorn o problemes d'addiccions a substàncies o hàbits).
Els problemes de salut física, mental, conductual, etc., es faran constar al reconeixement de disminució, amb diagnòstic específic i amb el grau de discapacitat corresponent.
1.1 Per a la prestació del suport intermitent i suport limitat dels serveis d'acolliment residencial, es consideraran els serveis bàsics i opcionals següents:
S'entenen com a serveis opcionals tots aquells que no estiguin inclosos a l'apartat anterior, que no siguin necessaris per a la seva provisió, i que la persona amb discapacitat pugui optar voluntàriament per què li siguin facilitats o no.
També s'entén com servei opcional l'atenció diürna que es dona a les persones usuàries de la llar que no estan en CET, centres ocupacionals o centres d'atenció especialitzada finançats amb fons públics.
Es disposarà d'una atenció directa mínima de 430 hores/usuari/any per la provisió del suport intermitent, i de 1.032 hores/usuari/any per a la provisió del suport limitat.
Es considerarà personal d'atenció directa els professionals amb la titulació adient per donar atenció personal i social, a més de la directora o el director tècnic de l'equipament.
1.2 Per a la prestació del suport extens i generalitzat dels serveis d'acolliment residencial, es consideraran els serveis bàsics i opcionals següents:
Es disposarà d'una atenció global, mínima, de personal d'atenció directa, de:
a) Suport extens: 1.170 hores/usuari/any, amb la següent distribució de professionals: el/la director/a tècnic, 1/60; treballador/a social, 1/120; fisioterapeuta, 1/60; el/la neuròleg/òloga o psiquiatre/a, 1/480; el/la metge/essa generalista, 1/240; infermer/a, 1/60; auxiliars i tècnics per a l'atenció personal de dia (monitors/res, cuidadors/res, auxiliars tècnics educatius i assimilats), 1/5; auxiliars i tècnics per a l'atenció personal de nit (monitors/res, cuidadors/res, auxiliars tècnics educatius i assimilats), 1/30.
b) Suport generalitzat amb problemes de salut o mentals afegits: 1.496 hores/usuari/any, amb la següent distribució de professionals: director/a tècnic, 1/60; treballador/a social, 1/120; fisioterapeuta, 1/60; el/la neuròleg/òloga o psiquiatre/a, 1/240; metge/essa generalista, 1/240; infermer/a, 1/30; auxiliars i tècnics per a l'atenció personal de dia (monitors/res, cuidadors/res, auxiliars tècnics educatius i assimilats), 1/5; auxiliars i tècnics per a l'atenció personal de nit (monitors/res, cuidadors/res, auxiliars tècnics educatius i assimilats), 1/15.
2.1 Per a la prestació del suport intermitent i suport limitat dels serveis d'acolliment residencial, es consideraran els serveis bàsics i opcionals següents:
S'entenen com a serveis opcionals tots aquells que no estiguin inclosos a l'apartat anterior, que no siguin necessaris per a la seva provisió, i que la persona amb discapacitat pugui optar voluntàriament perquè li siguin facilitats o no.
També s'entén com servei opcional l'atenció diürna que es dóna a les persones usuàries de la llar que no estan en CET, centres ocupacionals o centres d'atenció especialitzada finançats amb fons públics.
Es disposarà d'una atenció global, mínima, de personal d'atenció directa de 292 hores/usuari/any per la provisió del suport intermitent, de 912 hores/usuari/any per a la provisió del suport limitat, i de 963 hores/usuari/any per qualsevol d'aquests suports, quan a més requereixin d'especial atenció per problemes de salut mental, comportament, o envelliment.
2.2 Per a la prestació del suport extens i generalitzat dels serveis d'acolliment residencial, es consideraran els serveis bàsics i opcionals següents:
Es disposarà d'una atenció global, mínima, de personal d'atenció directa de:
a) Suport extens: 1.462 hores/usuari/any, amb la següent distribució de professionals: el/la director/a o director/a tècnic, 1/30; treballador/a social, 1/240; psicòleg/òloga o pedagog/a, 1/30; psiquiatre/a o el/la neuròleg/òloga, 1/120; el/la metge/essa generalista, 1/300; auxiliars i tècnics per a l'atenció personal de dia (monitors/res, cuidadors/res, auxiliars tècnics educatius i assimilats), 1/5; auxiliars i tècnics per a l'atenció personal de nit (monitors/res, cuidadors/res, auxiliars tècnics educatius i assimilats), 1/15; infermer/a, 1/30.
Aquest nivell de suport fa referència a les persones amb discapacitat intel·lectual que requeririen un suport intermitent i limitat en les àrees d'habilitat adaptativa, però, que a causa de presentar trastorns de comportament greus requereixen un suport extens.
b) Suport generalitzat: 1.307 hores/usuari/any, amb la següent distribució de professionals: el/la director/a o director/a tècnic, 1/60; treballador/a social, 1/240; psicòleg/òloga o pedagog/a, 1/30; psiquiatre/a o el/la neuròleg/òloga, 1/360; metge/essa generalista, 1/240; auxiliars i tècnics per a l'atenció personal de dia (monitors/res, cuidadors/res, auxiliars tècnics educatius i assimilats), 1/5,5; auxiliars i tècnics per a l'atenció personal de nit (monitors/res, cuidadors/res, auxiliars tècnics educatius i assimilats), 1/20; infermer/a, 1/30; fisioterapeuta, 1/60.
c) Suport generalitzat per a persones amb problemes de salut o de salut mentals afegits: 1.514 hores/usuari/any, amb la següent distribució de professionals: el/la director/a tècnic, 1/60; treballador/a social, 1/240; psicòleg/òloga o pedagog/a, 1/30; psiquiatre/a o el/la neuròleg/òloga, 1/120; metge/essa generalista, 1/240; auxiliars i tècnics per a l'atenció personal de dia (monitors/res, cuidadors/res, auxiliars tècnics educatius i assimilats), 1/4,5; auxiliars i tècnics per a l'atenció personal de nit (monitors/res, cuidadors/res, auxiliars tècnics educatius i assimilats), 1/20; infermer/a, 1/30.
.1 Els serveis d'acolliment residencial per a les persones amb discapacitat s'han de basar en els principis següents:
Les condicions materials dels serveis de llar residència i residència, han de poder donar resposta a l'atenció amb els diferents nivells d'intensitat de suport.
Han d'estar inserides en un context comunitari, que possibiliti el treball d'integració i inclusió social i l'ús de recursos comunitaris per part de les persones.
La seva capacitat ha de possibilitar tant la gestió eficaç i sostenible, per tant eficient, com la qualitat de vida de la persona.
Els suports intermitents i limitats es prestaran en recursos de caràcter comunitari, integrats en un entorn social normalitzat, i que hauran de complir els requisits d'habitabilitat i d'accessibilitat segons la normativa vigent, per tal d'obtenir la inscripció en el registre d'entitats i serveis i establiments socials.
L'estructura espacial correspon a un habitatge, que formarà una unitat de convivència de 12 places com a màxim, amb les habitacions, els banys, el menjador-sala d'estar junts o bé dos ambients diferents amb una superfície mínima total de 2,5 m2 per resident, i cuina o espai on es prepara el servei de taula.
Les unitats de convivència hauran de tenir un mínim d'un bany adaptat cada 4 places o fracció.
Les habitacions disposaran d'una tauleta de nit i d'un armari individual per resident suficient per a la roba i estris d'us personal de l'usuari.
Les habitacions i els banys disposaran d'un sistema d'avís adequat i adaptat a les característiques de les persones usuàries.
Tots els banys de l'equipament estaran dissenyats de manera que sigui preservada la intimitat de les persones ateses.
Un servei de llar residència podrà atendre persones amb necessitat de suport extens o generalitzat sempre i quan, la unitat de convivència on estigui la persona, compleixi les condicions materials establertes per a aquesta necessitat de suport en relació amb el dormitori i menjador-sala d'estar, a més de les condicions funcionals corresponents.
Els espais de convivència i activitats estaran dotats, de ventilació i il·luminació directes (18-30 m3/h i persona, mínim ventilació i 300 lux, mínim d'il·luminació).
2.2 Suport extens i generalitzat.
Els suports extensos i generalitzats es prestaran en un recurs d'acolliment residencial amb una funció substitutòria de la llar.
La capacitat màxima podrà ser de 60 places distribuïdes en unitats de, com a màxim, 15 residents amb l'objectiu de generar un model de convivència el més similar a una llar familiar.
Aquests establiments hauran de complir els requisits normatius d' habitabilitat i d'accessibilitat, segons la normativa vigent, per tal d'obtenir la inscripció en el registre d'entitats, serveis i establiments socials.
Cada unitat de convivència disposarà, com a mínim, d'un menjador- sala d'estar o bé dos ambients diferents, amb una superfície mínima total de 3 m2 per resident.
Cada unitat de convivència haurà de disposar d'un wàter, un lavabo i una dutxa, tots ells adaptats, per cada 5 places o fracció.
Una de les dutxes de cada unitat de convivència haurà d'estar dimensionada per l'ús de lliteres i grues.
Es garantirà l'atenció en habitacions individuals per aquelles persones que presentin trastorns de conducta o malaltia mental quan alteri el descans de les altres persones residents.
Les habitacions disposaran d'una tauleta de nit i un armari individual per resident suficient per a la roba i altres estris habituals d'ús personal de l'usuari.
Les habitacions i els banys disposaran d'un sistema d'avís adequat i adaptat a les característiques de l'usuari.
Amb l'objectiu de fomentar la participació en les activitats de la vida diària a la llar i la integració social, i amb caràcter complementari de la cuina de l'establiment, es podrà disposar, a cada unitat de convivència, d'un espai on es prepara el servei de taula ubicat al menjador.
Es disposarà dels espais necessaris per realitzar les activitats pròpies dels serveis d'acolliment diürn amb les condicions que s'estableixen per aquests serveis amb caràcter general, quan aquests serveis es prestin en el mateix establiment.
Els suports intermitents i limitats es prestaran en recursos de caràcter comunitari, integrats en l'entorn social normalitzat i que hauran de complir els requisits d'habitabilitat i d'accessibilitat, segons la normativa vigent, per tal d'obtenir la inscripció en el registre d'entitats, serveis i establiments socials.
L'estructura espacial correspon a un habitatge, que ha de formar una unitat de convivència de quinze places com a màxim, amb les habitacions i els banys corresponents, un menjador - sala d'estar, junts en un mateix ambient o bé separats en dos ambients diferents, amb una superfície mínima total de 2,5 m 2 per usuari, i una cuina o un espai per a preparar el servei de taula.
La superfície mínima de les habitacions individuals serà de 6 m2 i per les habitacions dobles de 10 m2.
Per a cada servei de llar residència, hi haurà, com a mínim, una habitació adaptada, ja sigui doble o individual.
Les habitacions disposaran de tauleta de nit i d'un armari individual per persona, suficient per als estris habituals i la roba d'us personal de l'usuari.
Cada unitat de convivència disposarà d'un bany complet per cada 4 places o fracció i un d'ells adaptat per cada 12 places o fracció del servei de llar residència.
Les habitacions i els banys disposaran d'un sistema d'avís adequat i adaptat a les característiques de les persones usuàries en el cas de que el servei tingui unitats de convivència separades físicament.
Un servei de llar residència podrà atendre persones amb necessitat de suport extens o generalitzat sempre i quan, la unitat de convivència on estigui la persona, compleixi les condicions materials establertes per a aquesta necessitat de suport pel que fa al dormitori i menjador- sala d'estar a més de les condicions funcionals corresponents.
3.2 Suport extens i generalitzat.
3.2.1 Característiques ordinàries.
Els suports extensos i generalitzats es podran prestar en un recurs d'acolliment residencial, que té una funció substitutòria de la llar amb una capacitat màxima de 60 places distribuïdes en unitats de convivència de 12 residents com a màxim, amb l'objectiu de generar un model de convivència el més similar a una llar familiar.
Aquests establiments hauran de complir els requisits d'habitabilitat i d'accessibilitat, segons la normativa vigent, per tal d'obtenir la inscripció al registre d'entitats, serveis i establiments socials.
També es podran prestar en els recursos de caràcter comunitari descrits en el punt 2.1 d'aquest annex 3.
Cada unitat de convivència disposarà, com a mínim, d'una sala d'estar i menjador, o bé de dos ambients diferents, amb una superfície mínima total de 3 m2 per resident.
En el supòsit d'unitats de convivència que acullin persones amb discapacitat física afegida, tant les habitacions individuals com les dobles hauran de complir els requisits de cambres adaptades segons el Decret d'accessibilitat.
Es garantirà l'atenció en habitacions individuals per aquelles persones que presentin trastorns de conducta o malaltia mental, quan alteri el descans de les altres persones residents.
Les habitacions individuals suposaran, com a mínim, el 20% de la capacitat del centre.
Les superfícies mínimes de les habitacions dobles seran de 10 m2 i de les habitacions individuals de 6 m2.
Hauran d'estar adaptades, com a mínim, el 50% del nombre total de les habitacions, però garantint que n'hi hagi d'adaptades, tant d'individuals com de dobles.
Les habitacions disposaran d'una tauleta i d'un armari individual per persona, suficient per als estris habituals i la roba d'us personal de l'usuari.
Cada unitat de convivència haurà de disposar d'un wàter, un lavabo i una dutxa, tots ells adaptats, per cada 4 places o fracció.
Una de les dutxes de la unitat de convivència haurà d'estar dimensionada per l'ús de lliteres i grues.
Les habitacions i els banys disposaran d'un sistema d'avís adaptat a les característiques de les persones usuàries.
Els espais de convivència i activitats, estaran dotats de ventilació i il·luminació directes (18-30 m3/h i persona, mínim ventilació i 300 lux, mínim d'il·luminació).
Amb l'objectiu de fomentar la participació en les activitats de la vida diària a la llar i la integració social, i amb caràcter complementari a la cuina de l'establiment, s'haurà de disposar, a cada unitat de convivència, d'un espai on es prepara el servei de taula ubicat al menjador.
Es disposaran dels espais necessaris per realitzar les activitats pròpies dels serveis d'acolliment diürn, amb les condicions que s'estableixen per aquests serveis amb caràcter general, quan aquest servei es doni en el mateix establiment.
Per a les persones amb discapacitat intel·lectual, que requereixen un suport intermitent i limitat en les àrees d'habilitat adaptativa, però que a causa de presentar trastorns de comportament requereixen un suport extens o generalitzat, la capacitat màxima del servei serà de 30 places i les unitats de convivència podran ser, com a màxim, de 15 usuaris.
Els espais de menjador-sala d'estar, junts o diferenciats, seran de 3 m2.
Totes les habitacions seran individuals.
Els banys i les habitacions compliran la resta de requisits materials esmentats per a les persones amb discapacitat intel·lectual amb necessitats de suport intermitent i limitat i tindran, com a mínim, una habitació adaptada per servei.